b'\n_START_ARTICLE_\nTestament (skupina)\n_START_SECTION_\nZgodovina\n_START_PARAGRAPH_\nZasedba je bila ustanovljena v San Francisco Bay Area leta 1983. Ustanovila sta jo Eric Peterson in Derrick Ramirez in se je prvotno imenovala Legacy.  Po za\xc4\x8detnih spremembah se je zasedba ustalila v postavi Eric Peterson, Alex Skolnick, Chuck Billy, Greg Christian in Louie Clemente, ki je izdala albume The Legacy, The New Order, Practice What You Preach, Souls of Black in The Ritual. Alex Skolnick in Louie Clemente sta potem zapustila zasedbo. Leta 1994 je zasedba izdala album Low, z Johnom Tempesto na bobnih in Jamesom Murphyjem na kitari. Zasedba je do\xc5\xbeivela \xc5\xa1e eno spremembo in album Demonic, ki so ga izdali leta 1997, so posneli v zasedbi Chuck Billy, Eric Peterson, Derrick Ramirez, Gene Hoglan in Glen Alvelais. Tudi po tem albumu je zasedba do\xc5\xbeivela nov spremembo in je posnela album The Gathering leta 1999 v zasedbi Chuck Billy, Eric Peterson, James Murphy, Steve DiGiorgio in Dave Lombardo. Skupina je do leta 2008, ko so izdali naslednji studijski album The Formation of Damnation, ponovno do\xc5\xbeivljala spremembe zasedb. Povrh vsega je Chuck Billy leta 2001 zbolel za rakom, katerega okrevanje je trajalo vse do leta 2003. Album The Formation of Damnation so posneli v zasedbi Eric Peterson, Chuck Billy, Alex Skolnick, Greg Christian in Paul Bostaph. Potem so minila \xc5\xa1tiri leta do naslednjega studijskega albuma Dark Roots of Earth, ki je bil izdan leta 2012, kjer je Paula Bostapha na bobnih ponovno zamenjal Gene Hoglan. 2013 je iz banda ponovno od\xc5\xa1el Greg Christian, zamenjal pa ga je Steve DiGiorgio._NEWLINE_Leta 2015 je s Testament nastopil slovenski basist Tilen Hudrap (Vicious Rumors, Paradox, Thraw, Eric Peterson,...), ki je na povabilo ustanovnega kitarista Erica Petersona na Severno-Ameri\xc5\xa1kih datumih (najbolj pomembno pa na Heavy Montreal festivalu v Kanadi pred 75 000 obiskovalci (Testament, Faith no More, Arch Enemy, Lamb of God, Slipknot, Ihsahn, Korn...) zamenjal Stevea DiGiorgia.'